ડૉ. ઝાકીર નાઈકની ખ્યાતિ ઈસ્લામ ધર્મના ઉપદેશક તરીકે દેશની સરહદોની પેલે પાર પણ ફેલાયેલી છે. મુંબઈના મધ્યમવર્ગ વિસ્તારમાં જન્મેલા આ માણસની આભા ચોક્કસ સમુદાયમાં ચોમેર ફેલાયેલી છે, પરંતુ હાલ તેમનું આભામંડળ વિવાદોનાં વમળ વચ્ચે ફસાયું છે. એમની તેજાબી અને પ્રભાવશાળી વાણી પર અનેક પ્રશ્નાર્થો ખડા થયા છે. હાલ તેઓ વિદેશયાત્રા પર છે અને જે રીતે મુંબઈ પરત ફરીને તેઓ પ્રેસ સાથે વાત કરનાર હતા, તે રદ કર્યા પછી એવું લાગે છે કે તેઓ આ વાતાવરણમાં ભારત તરત પાછા ફરતા પહેલાં બે વાર વધુ વિચાર કરશે.